 **Anexa nr. 2 la HCL nr. \_\_\_\_\_\_\_**

ROMANIA

JUDEȚUL MUREȘ

MUNICIPIUL TÂRGU MUREȘ

SERVICIUL PUBLIC DE UTILITĂȚI MUNICIPALE

TEL/FAX : 0265-250337

Nr.\_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_\_\_2021

**CAIET DE SARCINI**

pentru închirierea prin licitație publică a construcției existente ,,Căsuța din Pădure" și a terasei aferente, pentru activități comerciale la Platoul Cornești

Denumirea si sediul autorităţii administratei publice care organizează licitaţia:

**Municipiul Târgu Mureş, cu sediul în P-ța Victoriei, nr. 3, jud. Mureș.**

1. **INFORMAȚII GENERALE:**

Prezentul Caiet de sarcini constituie anexă la Contractul de închiriere a  construcției existente ,,Căsuța din Pădure" și a terasei aferente, pentru activități comerciale la Platoul Cornești

Atribuirea locației, liberă de sarcini, a construcției existente ,,Căsuța din Pădure" și a terasei aferente, pentru activități comerciale la Platoul Cornești

* 1. **Motivația închirierii:**
		1. Sporirea veniturilor către bugetul local al Municipiului Târgu-Mureş, prin încasarea taxelor şi impozitelor aferente activităţii ce urmează a se desfăşura pe parcursul derulării închirierii.
		2. Crearea unor noi locuri de muncă.
		3. Exploatarea eficientă a terenului și construcției existente.
	2. **Condiții generale ale licitației publice:**
		1. Bunurile care fac obiectul licitației, se vor menține în stare corespunzătoare de folosință, pe toată durata închirierii, potrivit destinației acestora
		2. Ofertantul câștigător, la încetarea din orice cauză a contractului de închiriere, va preda amplasamentul liber de sarcini
		3. Ofertantul câștigător este obligat să asigure respectarea normelor de protecție a mediului înconjurător, respectiv să încheie contract de salubritate și contract pentru colectarea selectivă a deșeurilor reciclabile
		4. Autoritatea contractantă va asigura folosința netulburată a spațiului pe toată durata închirierii. Ofertantul câștigător va asigura exploatarea terenului, obiect al închirierii, în regim de continuitate și permanență. Este interzisă subînchirierea spațiului.
		5. Ofertantul câștigător are obligația să nu aducă atingere dreptului de proprietate publică prin faptele și actele juridice săvârșite
		6. Ofertantul câștigător are obligația să plătească chiria în cuantumul și la termenele stabilite prin contractul de închiriere, ce face parte din documentația de atribuire
		7. Activitatea desfășurată în cadrul spațiului, se va încadra doar în domeniul alimentației publice
		8. Ofertantul câștigător are obligația de a respecta toate normele legale în vigoare în ceea ce privește ordinea și liniștea pe domeniul public
		9. Ofertantul câștigător are obligația de a obține toate avizele/acordurile necesare desfășurării activității de terasă cu specificul de alimentație publică, inclusiv acordul de funcționare conform legislației incidente în materie
		10. Se vor asigura, atât respectarea prevederilor:
* Ordinului nr. 111/2008, actualizat, privind aprobarea Normei sanitare veterinare și pentru siguranța alimentelor privind procedura de înregistrare sanitară-veterinară și pentru siguranța alimentelor a activităților de obținere și de vânzare directă și/sau cu amănuntul a produselor alimentare de origine animală sau nonanimală, precum și a activităților de producție, procesare, depozitare, transport și comercializare a produselor alimentare de origine nonanimală
* A Normelor de igienă privind producția, prelucrarea, depozitarea, păstrarea, transportul și desfacerea alimentelor prevăzute în Ordinul Ministerului Sănătății nr. 976/1998
* Precum și a normelor generale pentru operatorii din sectorul alimentar privind măsurile și condițiile necesare pentru a combate riscurile și a asigura adecvarea pentru consumul uman a produselor alimentare astfel cum sunt stabilite prin Regulamentul nr. 852/2004/CE, privind igiena produselor alimentare, cu modificările în vigoare, ce includ:
* Incintele utilizate pentru produsele alimentare trebuie să fie curate și întreținute în bună stare, să asigure un spațiu de lucru suficient și adecvat efectuării în condiții igienice a tuturor operațiunilor, să asigure condiții adecvate de manipulare și depozitare, cu reglarea temperaturii și capacitate suficientă pentru a păstra produsele alimentare la temperaturi adecvate care să poată fi monitorizate;
* Suprafețele aflate în contact cu produsele alimentare trebuie să fie în bună stare, ușor de curățat și , după caz, de dezinfectat;
* Trebuie să existe un număr suficient de toalete cu jet de apă, racordate la un sistem de scurgere eficace, toaletele nu trebuie să comunice direct cu încăperile în care se manipulează produsele alimentare;
* Trebuie să existe un număr suficient de chiuvete, amplasate în mod corespunzător și destinate spălatului pe mâini, care să dispună de apă potabilă curentă rece și caldă, cât și de materiale pentru spălatul și uscatul igienic al mâinilor;
* Trebuie să se prevadă vestiare adecvate pentru personal;
* Produsele de salubritate și produsele dezinfectante nu trebuie depozitate în zonele în care se manipulează produsele alimentare;
* Trebuie să se prevadă mijloace adecvate pentru depozitarea și eliminarea, în bune condiții de igienă, a substanțelor și deșeurilor periculoase și/sau necomestibile (lichide sau solide) pentru a se evita acumularea lor.

**2. OBIECTUL LICITAŢIEI ȘI CARACTERISTICILE INVESTIȚIEI:**

Închirierea imobilului ,,Căsuța din Pădure" și a terasei aferente, pentru desfășurarea de activități comerciale la Platoul Cornești

* 1. **Descrierea căsuței, dotările existente, dimensiunile acesteia:**
* Sala cu mese și tijghea pentru vânzare în suprafață de 72,70 mp.;
* Bucătărie dotată în suprafață de 22,30 mp.;
* Grup sanitar pentru clienți- bărbați 3,00 mp.;
* Grup sanitar pentru clienți- femei 4,20 mp.;
* Grup sanitar pentru personal în suprafață de 1,40 mp.;
* Hol pentru aprovizionare în suprafață de 3,80 mp.;
* Vestiar pentru personal în suprafață de 2,00 mp.;
* Depozit în suprafață de 3,60 mp.;
* Terasă adiacentă în suprafață de 116 mp.;
* Teren adiacent pavat cu destinatia terasă în suprafață de 200 mp.

Dotările disponibile aferente: sunt cuprinse în anexa 1 la prezentul caiet de sarcini.

Spațiul dispune de utilități:

* Apa- canal
* Energie electrică
* Gaz

În termen de 30 de zile de la semnarea contractului, chiriașul este obligat să încheie contracte pentru utilități.

* 1. **Forma de valorificare**: închiriere prin licitaţie publică.

În conformitate cu dispozițiile Art. 5 (1)*”Orice exerciţiu comercial se desfăşoară numai de către comercianţi autorizaţi în condiţiile legii”*din Legea nr.650/2002*”pentru aprobarea Ordonanţei Guvernului nr. 99/2000 privind comercializarea produselor şi serviciilor de piaţă”,* coroborat cu Art*.*332 din OUG Nr. 57/2019, privind Codul administrativ, la licitație se înscriu și participă **doar agenți economici**.

* 1. Poate participa la licitație, în număr nelimitat, orice agent economic cu obiect de activitate pentru comercializarea produselor de tip -alimentație publică în condițiile în care este declarat calificat de către Comisia de evaluare a licitației, după analizarea documentelor din dosarul de participare la licitație.

Suprafața construcției existente ,,Căsuța din Pădure" și terasei aferente, pentru activități comerciale la Platoul Cornești are o suprafață utilă de 113 mp+ terasa din lemn 116 mp + terasa pavata 200 mp., cu dotările din anexa nr 1 la prezentul caiet de sarcini.

* 1. **Descrierea obiectului licitaţiei:**

**Obiectul licitației este închirierea** construcției existente,,Căsuța din Pădure" și a terasei aferente, pentru activități comerciale la Platoul Cornești.

* 1. **Condițiile și regimul de exploatare pentru spațiile inchiriate:**

**Condițiile și regimul de exploatare pentru** construcției existente ,,Căsuța din Pădure" și a terasei aferente, pentru activități comerciale la Platoul Cornești **, proprietate publică a Municipiului Târgu Mureș,**  **vor fi stipulate în** prezentul caiet de sarcini**. Toate avizele și autorizațiile necesare desfășurării activităților mai sus menționate, revin în sarcina chiriașului. Chiriașul este obligat să respecte legislația în vigoare privind normele de apărare împotriva incendiilor, precum și dispozițiile referitoare la protecția mediului și igiena sanitară. Cheltuielile cu utilitățile vor fi suportate de către chiriaș.**

1. **DURATA ÎNCHIRIERII:**

În urma licitaţiei se va încheia Contract de închiriere, pe o perioadă de **4 ani** de la semnarea contractului, cu posibilitatea de prelungire pe încă 2 ani, prin act adițional.

1. **ELEMENTE DE PREȚ:**
	1. **Prețul de pornire al licitației pentru închirierea locației este: 13,50 lei/mp/lună (nu se adaugă TVA) pentru suprafața totală de 429 mp.**
		1. Criteriul de adjudecare utilizat este: **preţul cel mai mare**.
		2. În cazul în care există punctaje egale între ofertanţii clasaţi pe primul loc, departajarea acestora se va face în funcţie de prețul cel mai mare ofertat, în plic închis, printr-o nouă ofertare, în cadrul procedurii în desfășurare.

Pe parcursul aplicării procedurii de atribuire, proprietarul are dreptul de a solicita clarificări şi, după caz, completări ale documentelor prezentate de ofertanţi pentru demonstrarea conformităţii ofertei cu cerinţele solicitate.

* 1. **CHIRIA:**
		1. Chiriașul va achita sumele aferente contractului, după 30 de zile de la data semnării Procesului verbal de predare-primire a locației închiriate. În primele 30 de zile de la semnarea procesului verbal de predare-primire, nu se percepe chirie, fiind considerată perioadă de acomodare.
		2. Plata chiriei aferente se va face lunar, până în data de 10 a lunii următoare.
		3. Pentru neplata la termen a chiriei aferente, se datorează majorări de întârziere, în conformitate cu legislația în vigoare. Chiria se achită integral, nu se acceptă plăți eșalonate.
		4. Neplata, în termen, a chiriei timp de 2 (două) luni consecutive duce la rezilierea unilaterală a Contractului de închiriere și eliberarea fără punere în întârziere a locației, prin titlu executor, fără îndeplinirea nici unei formalități.
		5. Plata chiriei aferente, se va face conform prețului adjudecat, stipulat în Contractul de închiriere.
		6. Se interzice subînchirierea spațiului, total sau parțial, precum și cesionarea dreptului de locațiune fără acordul Municipiului Tîrgu Mureș. De asemenea spațiul închiriat nu poate fi grevat de vreo sarcină. Încălcarea acestor cerințe atrage rezilierea de îndată a contractului de închiriere, fără îndeplinirea vreunei formalități (proceduri) prealabile.

**5. PARTICIPANȚII LA LICITAȚIA PUBLICĂ:**

* 1. Are dreptul de a participa la licitație orice persoană juridică, română sau străină, care îndeplinește cumulativ următoarele condiții:
		1. A plăti toate taxele privind participarea la licitație, inclusiv garanția de participare;
		2. A depus oferta sau cererea de participare la licitație, împreună cu toate documentele solicitate în documentația de atribuire, în termenele prevăzute în documentația de atribuire;
		3. Are îndeplinite la zi toate obligațiile exigibile la plata impozitelor, a taxelor și a contribuțiilor către bugetul consolidat al statului și către bugetul local;
		4. Nu este în stare de insolvență, faliment sau lichidare;
		5. Nu are datorii mai vechi de 30 de zile către furnizori;
		6. Deține minim 3 (trei) ani de experiență (activitate afectivă) în domeniul alimentației publice. Trebuie corespondență cu documentul de capabilitate!
	2. Nu are dreptul să participe la licitație persoana care a fost desemnată câștigătoare la o licitație publică anterioară privind bunurile statului sau ale unității administrativ-teritoriale, respectiv Tîrgu Mureș în ultimii 3 ani, dar nu a încheiat contractul ori nu a plătit prețul, din culpă proprie. Restricția operează pentru o durată de 3 ani, calculată de la desemnarea persoanei respective dreopt câștigătoare la licitație.
	3. Actele doveditoare îndeplinirii condițiilor de participare la licitație sunt:
		1. Dovada constiuirii garanției de participare la licitație;
		2. Dovada achitării caietului de sarcini;
		3. Copie după certificatul de înregistrare emis de Registrul Comerțului;
		4. Dovada prinvind achitarea obligațiilor fiscale. În acest sens se vor prezenta certificate de atestare fiscală eliberate de organele fiscale ale Ministerului Finanțelor și cele ale autoritații publice locale. Aceste documente trebuie să ateste lipsa datoriilor restante și să fie emise cu mai puțin de 30 de zile anterior datei desfășurării licitației;
		5. Act constitutiv, statut din care să rezulte că poate desfășura activitățile solicitate în Caietul de sarcini – copie conform cu originalul;
		6. Certificat constatator din care să rezulte că poate desfășura activitățile solicitate în Caietul de sarcini, respectiv are experiența necesară – copie conform cu originalul;
		7. Declarație pe propria răspundere a reprezentantului legal al societății comerciale, semnată în original, din care să rezulte că acesta nu se află în stare de insolvență, faliment sau lichidare;
		8. Declarație pe proprie răspundere a reprezentantului legal al societății comerciale, semnată în original, din care să rezulte că aceasta nu a fost desemnată câștigătoare la o licitație publică anterioară privind bunurile statului sau ale unității administrativ-teritoriale, respectiv Tîrgu Mureș, în ultimii 3 ani, dar nu a încheiat contractul ori nu a plătit prețul, din culpă proprie. Restricția operează în condițiile menționate la punctul 5.2;
		9. Să aducă dovada experienței de 3 ani, prin contracte pe care le-au avut în domeniul alimentației publice.

**Lipsa oricăruia dintre aceste documemte duce la considerarea nerespectării prevederilor modului de prezentare a ofertei.**

**6. CONSIDERATII TEHNICE:**

* 1. În vederea participării la licitaţie este obligatorie prezentarea de către agentul economic a documentelor prevăzute la art. 5.3.
	2. **Depunerea ofertelor de către participanți se realizează pentru** construcția existentă ,,Căsuța din Pădure" și a terasei aferente, pentru activități comerciale la Platoul Cornești. În cazul în care nu se adjudecă locația, se va relua licitația.
	3. Chiriașul va constitui garanția contractului în cuantumul a 2(două) chirii, aferente contractului, în maxim 30 (treizeci) zile de la data semnării contractului de închiriere, sub sancțiunea rezilierii unilaterale a contractului.
	4. Procesului verbal de predare-primire a locației, se va încheia ***într-un termen de maxim 30 (treizeci) zile*** de ***la data constituirii garanției contractului***.
1. **GARANȚIA DE PARTICIPARE:**

7.1. Garanția de participare este obligatorie și se constituie prin scrisoare de garanție bancară, virament bancar (condiția confirmării de bancă) sau în numerar, prin plata la casieria autorității contractante, până la data deschiderii ofertelor (exclusiv ziua deschiderii).

7.2. Valoarea garanției de participare la licitație reprezintă cuantumul a 3 (trei) chirii lunare de la care pornește licitația. Valabilitatea garanției de participare este de 60 de zile de la data deschiderii ofertelor. Garanția de participare se reține în următoarele cazuri:

- oferta sa fiind stabilită câștigătoare, ofertantul nu a constituit garanția contractului de închiriere;

- refuzul ofertantului declarat câștigător de a încheia contractul de închiriere.

7.3. Garanția de participare constituită de ofertantul a cărui ofertă a fost declarată câștigătoare se restituie acestuia în cel mult 30 (treizeci) de zile. Participanților necâştigători li se va restitui garanţia de participare în termen de maxim 15 (cincisprezece) zile lucrătoare, de la semnarea contractului, în baza unei solicitări în scris.

1. **DREPTURILE PĂRȚILOR:**
	1. **Drepturile chiriașului:**
		1. Chiriasul are dreptul de a exploata, în mod direct, pe riscul și pe răspunderea sa, bunurile care fac obiectul Contractului de închiriere.
		2. Chiriașul are dreptul de a folosi bunurile care fac obiectul închirierii, potrivit naturii bunului și obiectivelor stabilite de părți prin Contractul de închiriere.
	2. **Drepturile** **proprietarului:**
		1. Proprietarul, are dreptul, dacă ofertantul declarat câştigător nu se prezintă să semneze Contractul de închiriere în termenul prevăzut la punctul 9.1, nu constituie garanția contractului în termenul prevăzut la punctul **6.3**, sau nu preia amplasamentul atribuit, pe bază de Proces verbal de predare-primire, în termenul prevăzul la punctul **6.4**, să reia procedura de licitaţie a amplasamentului.
		2. Proprietarul are dreptul să inspecteze bunul închiriat, să verifice stadiul de realizare a investiției, precum și modul în care este satisfăcut interesul public prin realizarea activității, verificând respectarea obligațiilor asumate de chiriaș.
		3. Proprietarul are dreptul să modifice, în mod unilateral, Contractul de închiriere, din motive excepționale, legate de interesul național sau local, cu preaviz de 30 de zile.
		4. Proprietarul are dreptul să rezilieze în mod unilateral Contractul de închiriere, în cazul în care chiriașul nu respectă prevederile Contractului de închiriere, cu înștiințare de 30 de zile, chiriașul neavând dreptul să solicite daune sau despăgubiri.
2. **OBLIGAȚIILE PĂRȚILOR:**
	1. **Obligațiile chiriașului:**

9.1.1 Să semneze Contractul de închiriere după împlinirea unui termen de **20** de zile calendaristice de la data comunicării atribuirii contractului.

* + 1. Să folosească locația închiriată numai pentru activitățile comerciale de tip alimentație publică pentru care s-a licitat conform caietului de sarcini.
		2. Să constituie garanția contractului în cuantumul a 2 (două) chirii, aferente contractului, în maxim 30 (treizeci) zile de la data semnării contractului de închiriere, sub sancțiunea rezilierii unilaterale a Contractului de închiriere. Din garanția contractului, proprietarul poate preleva penalitățile și alte sume datorate de chiriaş.
		3. Să solicite și să obțină Avizele necesare, inclusiv Autorizația de funcționare
		4. Să asigure exploatarea și funcționarea, în regim de continuitate. În caz de nefuncționare pe o perioada mai mare de 30 (treizeci) zile, locația se consideră abandonată și duce la rezilierea unilaterală a Contractului de închiriere și la eliberarea locației pe cale administrativă.
		5. Să declare locația adjudecată, la Direcția administrarea impozitelor și taxelor locale, în conformitate cu prevederile legale.
		6. Să nu schimbe domeniul de activitate aprobat.
		7. Să notifice, în scris, proprietarul ori de câte ori există cauze de natură să conducă la imposibilitatea realizarii activității, în vederea luării măsurilor ce se impun pentru asigurarea continuității activității.
		8. **Să nu subînchirieze locația adjudecată și să nu închirieze**  construcția existentă ,,Căsuța din Pădure" și terasa aferente, pentru activități comerciale la Platoul Cornești.
		9. **Să nu exploateze prin sau împreună cu terți,**  construcția existentă ,,Căsuța din Pădure" și terasa aferente, pentru activități comerciale la Platoul Cornești.
		10. **Să nu înstrăineze, ipotecheze sau să greveze cu sarcini** construcția existentă ,,Căsuța din Pădure" și terasa aferente, pentru activități comerciale la Platoul Cornești.
		11. Să plătească, pe toata durata închirierii, chiria conform contractului de închiriere, taxele datorate bugetului local, precum și utilitățile, ele neintrând în prețul chiriei.
		12. Chiriasul are obligația de a obține toate avizele si acordurile necesare pentru activitățile desfășurate în locația închiriată ,,Căsuța din Pădure" și terasa aferentă, pentru activități comerciale la Platoul Cornești, pe cheltuială proprie.
		13. Să restituie terenul și construcția existentă proprietarului, la încetarea Contractului de închiriere din orice cauză, în deplină proprietate, liber de sarcini, în baza unui Proces verbal de predare-primire, toate investițiile rămânând proprietarului după încetarea contractului.
		14. Răspunde de  întreţinerea şi curăţarea  amplasamentului  şi a zonei adiacente, precum si  amplasarea unui tomberon pentru reziduuri, și să încheie contract cu operatorul de salubritate.
		15. **Chiriașul își asumă, în totalitate, responsabilitățile de mediu pe toată durata contractului.**
		16. Să încheie contracte de prestări de servicii cu furnizorii de utilități (electricitate, apă-canal, gaz), precum și cu compania de salubrizare, în termen de 30 de zile de la semnarea contractului.
		17. Să execute la timp şi în bune condiţii lucrări de întreţinere datorate, cu respectarea reglementărilor legale în vigoare. Este interzisă orice modificare fără acordul proprietarului.
		18. Să respecte normele de tehnica securităţii muncii şi PSI, conform legislației în vigoare.
		19. Să respecte normele de comportare  şi bună vecinătate.
		20. Să respecte programul de funcționare între orele 9,00 – 22,00 și programul de aprovizionare între orele 6,00 – 9,00. Chiriașului îi este interzis să folosească orice fel de sonorizare pe locația licitată, cu excepția muzicii ambientale de interior.
		21. Să preia locația în baza procesului verbal de predare-primire a locației, ***într-un termen de maxim 30 (treizeci) zile*** de ***la data constituirii garanției contractului***.
		22. Conform Legii nr. 249/2015 privind modalitatea de gestionare a ambalajelor și a deșeurilor de ambalaj cu modificările si completările ulterioare, în conformitate cu recomandărilor UE privind protecția mediului înconjurător având în vedere protejarea naturii zona Platoul Cornești și împrejurimi înglobat în situl Natura 2000 – **comercianților li se interzice folosirea ambalajelor care nu sunt biodegradabile, vânzarea / comercializarea băuturilor sau altele în ambalaje care nu sunt biodegradabile (pungi plastic, băuturi în peturi din plastic, pahare plastic , etc.). În caz de nerespectare, contractul este nul de drept fără îndeplinirea vreunei formalități, și eliberarea fără punere în întârziere a locației fără a avea dreptul să solicite daune sau despăgubiri.**
		23. În cazul în care, chirașul provoacă daune imobilului sau folosește imobilul necorespunzător, contractul este nul de drept, iar chiriașul, în baza somației care reprezintă titlu executoriu, are obligația să achite suma de 50.000 lei
		24. Chiriașul are obligația să își asigure paza obiectivului închiriat, proprietarul nu răspunde de bunul închiriat în cazul provocării de daune, vandalizări, spargeri, etc.
	1. **Obligațiile proprietarului:**
		1. Sa întocmească Contractul de închiriere în maxim **20 (douăzeci**) zile de la data comunicării atribuirii contractului de închiriere.
		2. Să pună la dispoziția chiriașului imobilul și **terenul,** libere de orice sarcini, în baza Pocesului verbal de predare primire.
		3. Să inspecteze bunul închiriat, să verifice stadiul de realizare a investiției, verificând respectarea obligațiilor asumate de chiriaș.
		4. Să confere chiriașului dreptul de folosință asupra locației și terenului.
		5. Să nu îl tulbure pe chiriaș în exercitiul drepturilor rezultate din Contractul de închiriere.
		6. În caz de nerespectare a clauzelor stabilite de către operatorul  economic, proprietarul îşi rezervă dreptul de a face toate demersurile legale inclusiv cu alte instituții abilitate,  pentru reglementarea situaţiilor de orice natură.
1. **MODIFICAREA ȘI ÎNCETAREA CONTRACTULUI DE ÎNCHIRIERE:**
	1. Orice modificare a clauzelor contractuale se va face prin încheierea unor Acte adiționale cu excepția situației stabilită la punctul 8.2.3
	2. **Contractul de închiriere încetează în următoarele situații:**
		1. La expirarea duratei stabilite în Contractul de închiriere.
		2. În cazul în care interesul local sau cerințele urbanistice impun aceasta, prin denuntarea unilaterală de către proprietar, cu preaviz de 30 (treizeci) zile, adresat chiriașului, de a elibera locația.
		3. Prin acordul părților.
		4. Când chiriașul nu-și respectă obligațiile asumate în contract, contractul este nul de drept fără efectuarea vreunei formalități și fără punere în întârziere.
		5. Alte situații expres prevăzute de legislația în vigoare.

Încetarea **este efectivă** la data stabilită pentru expirarea Contractului de închiriere sau de la data comunicată prin notificare.

* 1. Denunțarea unilaterală a contractului poate fi făcută e către oricare din părți.Chiriașul cu un preaviz de 90 de zile, are dreptul de a denunța unilateral contractul, în caz contrar va achita chiria pe lună integral.
	2. **Contractul se reziliază, pe deplin drept, prin denunțare unilaterală de către proprietar,** fără a mai fi necesară punerea în întârziere a chiriașului și fără intervenția instanței de judecată, în cazul în care chiriașul se găsește în una din următoarele situații.
		1. A schimbat destinația bunului închiriat.
		2. A închiriat, înstrăinat, ipotecat, grevat cu sarcini sau a transmis printr-o altă formă contractuală dreptul de folosință al imobilului amplasat pe locația adjudecată.
		3. A cedat folosința locației unor terți.
		4. Nu a respectat Avizele emise.
		5. A folosit imobilul împreună cu terți (participațiune sau orice altă formă).
		6. Nu și-a îndeplinit obligațiile de plată a chiriei.
		7. În cazul nerespectării obligațiilor contractuale de către chirias.
		8. Nu a constituit **garanția** la contractul de închiriere, în maxim 30 (treizeci) zile de la data semnării contractului.
		9. În situația neutilizării construcției existente o perioadă de 90 (nouăzeci) de zile
		10. În cazul neobținerii Avizelor și Autorizațiilor.

**Aceste situații de încetare a Contractului de închiriere, duc la pierderea garanției contractuale, precum și la eliberarea locației și a terenului fără punere în întârziere. Chiriașul nu poate solicita daune sau despăgubiri de la autoritatea contractantă, pentru investițiile realizate. Toate investițiile rămân proprietarului după încetarea contractului de închiriere, indiferent de cauză.**

1. **REGIMUL BUNURILOR UTILIZATE PE PARCURSUL ÎNCHIRIERII:**
	1. Bunuri de retur, ce revin de plin drept, gratuit şi libere de orice sarcini, proprietarului, la încetarea contractului de închiriere. Sunt bunuri de retur, bunurile care fac obiectul închirierii, respectiv, locația (terenul), investiţiile de orice natură realizate de concesionar pe durata închirierii precum și bunurile care au fost puse la dispoziția concesionarului.
	2. Bunuri proprii, care la încetarea contractului de închiriere rămân în proprietatea chiriașului. Sunt bunuri proprii, bunuri care au aparținut chiriașului și au fost folosite pe durata închirierii.
2. **SOLUȚIONAREA LlTIGIILOR:**
	1. Litigiile de orice fel care decurg din executarea Contractului de închiriere se vor soluționa pe cale amiabilă. În cazul în care acest lucru nu este posibil litigiul va fi transmis spre soluționare instanței judecătorești a Municipiului Târgu Mureș.
3. **DISPOZITII FINALE:**
	1. Anunţul de licitaţie se va publica în Monitorul Oficial al României, Partea a VI-a, într-un cotidian de circulaţie naţională şi într-unul de circulaţie locală și pe pagina proprie de internet, conform Art. 330, alin. (1) din OUG Nr. 57/2019, privind Codul administrativ.
	2. **Nu vor participa la licitație agenții economici care:**

 13.2.1 au debite restante față de bugetul local și/sau către bugetul consolidat al statului.

 13.2.2 sunt în litigiu cu Municipiul Târgu Mureș.

 13.2.3. sunt în procedură de reorganizare judiciară sau faliment.

 13.2.4. au activitatea suspendată voluntar sau ca urmare a retragerii dreptului de a desfășura activități economice.

 13.2.5. au avut Contracte de închiriere, cu Municipiul Târgu Mureș, care au fost reziliate prin denunțare unilaterală de către proprietar, ca urmare a neîndeplinirii obligațiilor contractuale.

* 1. În caz de renunțare, după adjudecarea licitației, chiriașul pierde dreptul de a participa la o nouă licitație, iar proprietarul va reorganiza procedura de licitație în vederea închirierii locației.
	2. Semnarea contractului de închiriere se va face, la sediul organizatorului. Refuzul ofertantului câștigător de a semna contractul de închiriere determină pierderea și interdicția de a participa la o altă licitație ulterioară, organizată de Municipiului Târgu Mureș, 3 ani, calculată de la desemnarea operatorului economic respectiv drept câştigător la licitaţie.
	3. Contractul de închiriere va cuprinde drepturile și obligațiile părților stabilite prin prezentul Caiet de sarcini, respectiv obligațiile asumate în procedura de licitație, de ofertantul declarat câștigător.
	4. Dacă, din diferite motive, licitația se amână, se revocă sau se anulează, decizia de amânare, revocare sau anulare nu poate fi atacată de ofertanți. În acest caz, ofertanților li se va înapoia în termen de 15 (cincisprezece) zile lucrătoare garanția de participare la licitație, în baza unei solicitări în scris.
	5. Municipiului Târgu Mureş are obligaţia de a transmite spre publicare în Monitorul Oficial al României, Partea a VI-a, un anunţ de atribuire a contractelor, în cel mult 20 de zile calendaristice de la finalizarea procedurii de atribuire, conform Art. 341, alin. (21) din OUG Nr. 57/2019, privind Codul administrativ.
	6. La încetarea Contractului de închiriere, din orice cauză, imobilul și terenul revin Municipiului Târgu Mureş, libere de sarcini.
	7. Predarea construcției și a terenului de către chiriaș se face pe baza Procesului verbal de predare - primire a locației. În caz de neconformare, eliberarea locației se realizează pe cale administrativă, pe cheltuiala chiriașului.
	8. Se interzice notarea în evidențele de Carte Funciară a construcției provizorii închiriate.
	9. Pentru perioada în care sumele reținute cu titlu de garanție se ală la disăpoziția proprietarului, nu se calculează dobânzi, sumele se încasează în lei și se va elibera aceeași sumă în lei.
	10. Termenele prevăzute de prezentul Caiet de sarcini se calculează pe zile calendaristice, incluzând în termen şi ziua în care el începe să curgă şi ziua când se împlineşte, cu excepţiile expres prevăzute de prezentul Caiet de sarcini.
	11. **Prin înscrierea la licitație, toate condițiile impuse prin Caietul de sarcini, fișa de date a procedurii și anunțul de participare, se consideră însușite de ofertant.**
1. **DATA LICITAŢIEI : va fi comunicată** **prin anunţul de participare la licitație.**
2. **PREȚUL CAIETULUI DE SARCINI: 50 Lei**.